Սանդրո Վագներ

Սանդրո Վագներ (, ), գերմանացի ֆուտբոլիստ, հարձակվող։ Հանդես է գալիս գերմանական «Հոֆենհայմ 1899»-ի և Գերմանիայի ազգային հավաքականի կազմում։

Ակումբային կարիերա 
Վագները ծնվել է Մյունխենում։ Իր կարիերան սկսել է հարազատ «Բավարիա»-ի կազմում։ Թիմի հիմնական կազմում իր առաջին գոլը գերմանացին խփել է 2007 թվականին՝ «Շտուտգարտ»-ի դեմ խաղում։ Վագները հիմնական կազմում առավել շատ հանդես էր գալիս այն ժամանակ, երբ Միրոսլավ Կլոզեն վնասվածք էր ունենում։

2008 թվականի հունիսի 8-ին Սանդրո Վագները տեղափոխվել է «Դույսբուրգ»։ Նա թիմի հետ կնքել է 2 տարվա պայմանագիր։

2010 թվականի հունվարին Սանդրոն տեղափոխվել է «Վերդեր»։ Նրա պայմանագիրը նախատեսված է եղել մինչև 2014 թվականի հունիսի 30-ը։ Բունդեսլիգայում իր առաջին գոլը Վագները խփել է 2011 թվականի մարտի 6-ին՝ «Ֆրայբուրգ»-ի դեմ խաղում։

2012 թվականի հունվարի 19-ին ֆուտբոլիստը վարձակալական հիմունքներով տեղափոխվել է «Կայզերսլաուտերն»։ 2011/12 մրցաշրջանի ավարտից հետո, երբ ավարտվեց վարձակալության ժամեկտը, Վագները վերադարձել է «Վերդեր», որտեղ մարզվել է երիտասարդական թիմի կազմում։

2012 թվականի ամռանը Սանդրո Վագները տեղափոխվել է «Հերթա», որի հետ կնքել է 2 տարվա պայմանագիր։ 2013 թվականի սեպտեմբերի 3-ին Սանդրո Վագները երկարաձգել է իր գործող պայմանագիրը մինչև 2016 թվականը։

2015 թվականի օգոստոսի 8-ին Սանդրոն տեղափոխվել է «Դարմշտադտ 98»։ Նրա պայմանագիրը նախատեսված է եղել մինչև 2017 թվականը։ Իսկ 2016 թվականի ամռանը Վագները տեղափոխվել է «Հոֆենհայմ 1899»։

Միջազգային կարիերա 
Գերմանիայի երիտասարդական հավաքականի կազմում Սանդրոն իր դեբյուտը նշել է Իսրայելի երիտասարդական հավաքականի դեմ խաղում։ Այդ հանդիպումից հետո հավաքականի գլխավոր մարզիչ Հորսթ Հրուբեշը հրավիրել է նրան հավաքական՝ Եվրոպայի երիտասարդական առաջնությանը մասնակցելու համար։

Գերմանիայի ազգային հավաքականի կազմում իր դեբյուտը Սանդրո Վագները նշել է 2017 թվականի հունիսի 10-ին՝ Սան Մարինոյի հավաքականի դեմ խաղում։ Հենց այդ խաղում էլ նա խփել է իր առաջին գոլը։

Վիճակագրություն

Ակումբային վիճակագրություն 
2017 թվականի հունիսի 5-ի դրությամբ

Միջազգային գոլեր

Ձեռքբերումներ 
 Բունդեսլիգայի չեմպիոն - 2008
 Գերմանիայի լիգայի գավաթակիր - 2007
 Երկրորդ Բունդեսլիագայի չեմպիոն - 2013
 Եվրոպայի չեմպիոն (Մ21) - 2009

Ծանոթագրություններ

Արտաքին հղումներ 
 Էջ «Հերտա»-ի պաշտոնական կայքում
 
 

Ֆուտբոլի հարձակվողներ
Բավարիա Մյունխենի ֆուտբոլիստներ
Վերդերի ֆուտբոլիստներ
Կայզերսլաուտերնի ֆուտբոլիստներ
Գերմանիայի հավաքականի ֆուտբոլիստներ
Բունդեսլիգայի ֆուտբոլիստներ
Գերմանացի լեգեոներ ֆուտբոլիստներ
Գերմանացի ֆուտբոլիստներ
Բեռլինի Հերտայի ֆուտբոլիստներ
Այնտրախտ Ֆրանկֆուրտի ֆուտբոլիստներ
Հոֆենհայմի ֆուտբոլիստներ